**རྒན་གསོའི་སྡེ་ཁག་ནང་ཏོག་དབྱིབས་གཉན་རིམས་-༡༩ ཡིས་གནོད་སྐྱོན་ཕོག་པ་དག་གི་ཆེད་སེམས་སྡུག་དང་སེམས་གཅོང་རོགས་རམ།**

ཨོ་སི་ཊོ་ལི་ཡའི་གཞུང་གིས་ཨོ་སི་ཊོ་ལི་ཡའི་རྒན་གསོའི་སྡེ་ཁག་ཆེད་སེམས་སྡུག་དང་གོད་ཆག དེ་བཞིན་སེམས་གཅོང་རམ་འདེགས་དག་མཁོ་སྤྲོད་བྱེད་ཆེད་ཞབས་ཞུ་དག་ལ་མ་དངུལ་རོགས་རམ་བྱེད་ཀྱི་ཡོད། ཞབས་ཞུ་འདི་དག་ནི་རྒན་གསོ་ལྟ་སྐྱོང་དང་ཁྱིམ་ཚང་ལྟ་སྐྱོང་གནས་སྡོད་པ། དེ་བཞིན་དེ་དག་གི་དགའ་ཉེ་དང་རྒན་གསོ་ལྟ་སྐྱོང་ལས་བྱེད་དག་ལ་ཐོབ་རུང་ཡོད། ཁྱེད་ཀྱིས་ཞབས་ཞུ་འདི་དག་སོ་སོས་བེད་སྤྱོད་བྱེད་ཆོག ཡང་ན། ཁྱེད་ཀྱི་དགའ་ཉེ་དང་སྤྱི་ཚོགས་ལ་དེ་དག་སྐོར་ཤེས་སུ་འཇུག

དེ་དག་མི་ཚང་མར་བེད་སྤྱོད་བྱེད་རྒྱུ་རིན་མེད་ཡིན།

ཚོགས་སྡེ་འདི་དག་ཚང་མས་མིའི་རིག་གཞུང་དང་ཆོས་ལུགས། ངོ་བོ། གོམས་སྲོལ་ལ་གུས་ཞབས་བྱེད་ཀྱི་ཡོད། གལ་ཏེ་ཁྱེད་དམ་ཁྱེད་ཀྱི་དགའ་ཉེ་ལ་སྐད་སྒྱུར་བ་ཞིག་ལྡན་དགོས་ན། ཡིག་སྒྱུར་དང་སྐད་སྒྱུར་ཞབས་ཞུ་ལ་ **༡༣༡ ༤༥༠** ཐོག་ཁ་པར་གཏོང་། ཁྱེད་ཀྱི་སྐད་ཡིག་དང་ཁྱེད་ཀྱིས་སྦྲེལ་མཐུད་བྱེད་འདོད་པའི་ཞབས་ཞུ་སྐོར་འདྲི།

**སེམས་སྡུག་དང་གོད་ཆག་རམ་འདེགས།**

**ཁ་པར་ཐོག་ནས་ལམ་སྟོན།:**

སེམས་སྡུག་དང་མྱ་ངན་གྱིས་ནོན་པའི་ཆེད་ཨོ་སི་ཊོ་ལི་ཡའི་ལྟེ་གནས་ཀྱིས་རྒན་གསོའི་ལས་བྱེད་དང་རྒན་གསོའི་ལྟ་སྐྱོང་མཁོ་སྤྲོད་པ། དེ་བཞིན་ཆོས་ལུགས་དང་སྤྱི་ཚོགས་སྡེ་ཁག་དག་ལ་རོགས་པ་བྱེད་ནས་དེ་དག་སོ་སོའི་སྤྱི་ཚོགས་ནང་ཏོག་དབྱིབས་གཉན་རིམས་-༡༩ རྐྱེན་པས་སེམས་སྡུག་དང་གོད་ཆག་བྱུང་བ་དག་ལ་རམ་འདེགས་བྱེད་པ་ཡིན། སོ་སོའི་སྤྱི་ཚོགས་ལ་རོགས་པ་ཇི་ལྟར་བྱ་ཚུལ་ཐད་ཀྱི་སློབ་སྟོན་ཆེད་ **༡༨༠༠ ༢༢༢ ༢༠༠** སྟེང་ཁ་པར་གཏོང་།

ཁྱེད་ཀྱིས་ཁ་པར་གཏོང་སྐབས། ཁྱེད་ཀྱིས་ཁོང་ཚོ་ལ་སོ་སོའམ་སོ་སོའི་དགའ་ཉེ་རྣམས་ལ་གང་རོགས་རམ་བྱེད་དགོས་སྐོར་སྐད་ཆ་བཤད་ཆོག འདིའི་ཁོངས་ཚུད་པ་དག་ནི་ཊེ་ལི་ཧེལཐ་ (ཁ་པར་འམ་བརྙན་པར་ཚོགས་འདུ།) བརྒྱུད་ནས་སམ། ཡང་ན། མི་ངོ་གཏུག་ནས་རུ་ཁག་ལམ་སྟོན་འམ་ལག་ལེན་པའི་ལྷན་མི་རེ་ངོ་རེའི་སློབ་སྟོན་ཚོགས་ཐུན་ཡིན།

སེམས་སྡུག་དང་མྱ་ངན་གྱིས་ནོན་པའི་ཆེད་ཨོ་སི་ཊོ་ལི་ཡའི་ལྟེ་གནས་ལ་སྐད་གཉིས་ཤེས་མཁན་ལས་བྱེད་ཡོད། ཁོང་དག་གིས་ཚོང་ཤག་ལྷན་ཨེ་རབ་དང་། ཅེཀ། ཕཱར་སི། ཕ་རན་སི། ཨི་ཊ་ལི། ཉི་ཧོང་། མལ་ཏི་སི། སིན་ཧ་ལ། ཏ་མིལ། སི་པེེན། ཡིད་དི་སྐད་བཅས་ཀྱི་ནང་ལས་ཀ་བྱེད་ཀྱི་ཡོད། ཁྱེད་ཀྱིས་ཁ་པར་གཏོང་སྐབས་སོ་སོའི་སྐད་ཡིག་ཆེད་རེ་ཞུ་བྱ། སྐད་ཡིག་གཞན་དག་གི་ཆེད། ཐོག་མ་ཡིག་སྒྱུར་དང་སྐད་སྒྱུར་ཞབས་ཞུ་ལ་ **༡༣༡ ༤༥༠** ཐོག་ཁ་པར་གཏོང་བ་དང་། སེམས་སྡུག་དང་མྱ་ངན་གྱིས་ནོན་པའི་ཆེད་ཨོ་སི་ཊོ་ལི་ཡའི་ལྟེ་གནས་ཆེད་བཀའ་འདྲི་ཞུ།

སེམས་སྡུག་དང་མྱ་ངན་གྱིས་ནོན་པའི་ཆེད་ཨོ་སི་ཊོ་ལི་ཡའི་ལྟེ་གནས་ཀྱིས་འོན་པ་དང་གོ་ཐོས་ཉམས་པའི་སྐྱེ་བོ་དག་གི་ཆེད་ཨོ་སི་ལེན་བེད་སྤྱོད་བྱེད་རྒྱུའི་རམ་འདེགས་ཀྱང་བྱེད་ཀྱི་ཡོད།

**དྲན་ཤེས་འཕྱོ་བའི་རམ་འདེགས།:**

དྲན་ཤེས་འཕྱོ་བའི་རམ་འདེགས་ཨོ་སི་ཊོ་ལི་ཡ་ཡིས་ཨོ་སི་ཊོ་ལི་ཡ་ཁྱོན་ཡོངས་སུ་ལོ་གཅིག་ལ་ཉིན་གྲངས་ ༣༦༥ དང་ཆུ་ཚོད་ ༢༤ རོགས་རམ་མཁོ་སྤྲོད་བྱེད་ཀྱི་ཡོད། ཁོང་དག་གིས་དྲན་ཤེས་འཕྱོ་བའི་མི་ལ་ལྟ་སྐྱོང་བྱེད་མཁན་དག་གི་ཆེད་སློབ་སྟོན་དང་འོས་སྦྱོར་མཁོ་སྤྲོད་བྱེད་ཀྱི་ཡོད། ཁོང་དག་ལ་ **༡༨༠༠ ༦༩༩ ༧༩༩** ཐོག་ཁ་པར་གཏོང་། ཁྱེད་དམ་ཁྱེད་ཀྱི་དགའ་ཉེ་ལ་སྐད་སྒྱུར་བ་ཞིག་དགོས་ཚེ། ཡིག་སྒྱུར་དང་སྐད་སྒྱུར་ཞབས་ཞུ་ལ་ **༡༣༡ ༤༥༠**  ཐོག་ཁ་པར་གཏོང་སྟེ་དྲན་ཤེས་འཕྱོ་བའི་རམ་འདེགས་ཨོ་སི་ཊོ་ལི་ཡའི་སྐོར་འདྲི།

**ཞུ་གཏུག:**

ལོ་ན་རྒན་པའི་ཞུ་གཏུག་དྲྭ་ལམ་གྱིས་ཨོ་སི་ཊོ་ལི་ཡའི་ཁྱོན་ཡོངས་སུ་རྒན་གསོའི་ཞུ་གཏུག་ཞབས་ཞུ་དག་འགྲེམ་སྤེལ་བྱེད་ཀྱི་ཡོད། གལ་ཏེ་ཁྱེད་ལ་ཐོབ་བཞིན་པའི་རྒན་གསོའི་ལྟ་སྐྱོང་ཞབས་ཞུ་དག་གི་ལྷན་དཀའ་ངལ་ཡོད་ན། ཁོང་ཚོས་རོགས་པ་བྱེད་ཐུབ། མི་རྒན་པའི་ཆེད་ཞུ་གཏུག་དྲྭ་ལམ་གྱིས་རིན་མེད་དང་གསང་རྒྱ་ལྡན་པ། དེ་བཞིན་རང་དབང་ཞུ་གཏུག མི་རྒན་པ་དང་དེ་དག་གི་ནང་མི་དང་ངོ་ཚབ་དག་གི་ཆེད་ཆ་འཕྲིན་དང་ཤེས་ཡོན་བཅས་མཁོ་སྤྲོད་བྱེད་ཀྱི་ཡོད། ཁོང་དག་ལ་  **༡༨༠༠ ༧༠༠ ༦༠༠** ཐོག་ཁ་པར་གཏོང་། གལ་ཏེ་ཁྱེད་དམ་ཁྱེད་ཀྱི་དགའ་ཉེ་ལ་སྐད་སྒྱུར་བ་ཞིག་ལྡན་དགོས་ན། ཡིག་སྒྱུར་དང་སྐད་སྒྱུར་ཞབས་ཞུ་ལ་ **༡༣༡ ༤༥༠** ཐོག་ཁ་པར་གཏོང་སྟེ་ལོ་ན་རྒན་པའི་ཞུ་གཏུག་དྲྭ་ལམ་སྐོར་འདྲི།

**ཏོག་དབྱིབས་གཉན་རིམས་-༡༩ སྐོར་ཞིབ་ཕྲ་ཆ་འཕྲིན།**

གཞུང་འབྲེལ་འབྱུང་ཁུངས་དག་བརྒྱུད་ནས་གནས་ཚུལ་བརྡ་ལན་ཡོད་པ་གནས་རྒྱུ་གལ་ཆེན་པོ་རེད། དྲྭ་ཚིགས་ health.gov.au སྟེང་བསྐྱོད་པའམ། རྒྱལ་ནང་ཏོག་དབྱིབས་གཉན་རིམས་རོགས་རམ་ཨང་གྲངས་ **༡༨༠༠ ༠༢༠ ༠༨༠** ཐོག་ཁ་པར་གཏོང་། ཡིག་སྒྱུར་དང་སྐད་སྒྱུར་ཞབས་ཞུ་དག་གི་ཆེད། **༡༣༡ ༤༥༠**སྟེང་ཁ་པར་གཏོང་སྟེ་རྒྱལ་ནང་ཏོག་དབྱིབས་གཉན་རིིམས་རོགས་རམ་ཨང་གྲངས་སྐོར་འདྲི།